# 4. Tabeller

Navigation af og indstilling af dynamiske overskrifter
Joanmarie Diggs
joanied@gnome.org

Creative Commons Deling på samme vilkår 3.0

scootergrisen
2020-2022<
Ask Hjorth Larsen
asklarsen@gmail.com 2022

# Tabeller

Orca har flere funktioner til særligt at forbedre adgang til tabeller på websider og i andre dokumenter: læsning af celle versus række, strukturel navigation og dynamiske overskrifter.

# Læsning af celle versus række

Lad os sige, at du vil læse meddelelserne i din indbakke. For at få Orca til at bekendtgøre afsenderen, emnet, datoen og tilstedeværelsen af vedhæftninger, skal du have Orca til at oplæse rækken. Modsat når der navigeres blandt rækker i et regneark, kan det være uønsket at høre hele rækken grundet det store antal celler i hver række. I det tilfælde vil du så kun have Orca til at oplæse den fokuserede celle. Det samme gør sig gældende i tabeller i dokumenter.

Orca giver dig mulighed for at tilpasse, om hele rækken eller kun cellen læses. Dette gælder for både tabeller i både brugerflader, dokumenter og regneark. Da indstillingerne er uafhængige af hinanden, behøver du ikke vælge en tabellæsningstilstand, som passer til flere typer tabeller.

Du kan angive hver af Orcas indstillinger for tabellæsning enten for hele Orca eller på program-pr.-program-basis. Hvordan begge dele gøres, er beskrevet i vejledningen på Orcas indstillingsdialoger. Indstillingerne kan findes på siden Tale.

Til slut er der også en Orca-kommando, som giver dig mulighed for straks at skifte mellem læsning af celle versus række for den tabel, som i øjeblikket er aktiv: Orca-ændringstast F11.

# Strukturel navigation

Orcas kommandoer for strukturel navigation til tabeller giver dig mulighed for at finde tabeller hurtigt, hoppe direkte til den første eller sidste celle i en tabel og flytte til den næste celle i enhver retning.

Mens du navigerer mellem eller inden i tabeller med strukturel navigation, bekendtgør Orca yderligere detaljer for at hjælpe dig med at forstå din placering. Dette omfatter f.eks. dimensionerne på den tabel, du lige er kommet ind i, og om du er nået til tabellens kant i den retning, du flytter.

Derudover giver Orca indstillinger for præsentation, som fungerer sammen med strukturel navigation og giver dig mulighed for at vælge, om cellekoordinater præsenteres, om udstrækning over flere celler angives, og om celleoverskrifter bekendtgøres.

## Husk at slå strukturel navigation til!

Afhængig af hvor du er, kan det være nødvendigt at slå strukturel navigation til manuelt. Hvornår det er nødvendigt at slå strukturel navigation til.

# Dynamiske overskrifter

Mange af de tabeller, du støder på mens du læser, har celler, der fungerer som overskriften for en række eller en kolonne. Om tabellens skaber har opmærket cellerne korrekt som overskrifter, er svært at sige. I mange tilfælde er teksten simpelthen formateret til at være større og/eller fed. Og selv hvis tabellen er opmærket korrekt, er der ingen garanti for, at programmet eller toolkittet gør teksten tilgængelig som overskriftsinformation for assisterende teknologier. Orcas understøttelse af dynamiske overskrifter gør det muligt at overkomme disse udfordringer.

## Indstilling af kolonneoverskrifter

Flyt til den række, som indeholder alle kolonneoverskrifterne.

Tryk på Orca-ændringstast R for at fortælle Orca, at den nuværende række er den med overskrifterne.

## Indstilling af rækkeoverskrifter

Flyt til den kolonne, som indeholder alle rækkeoverskrifterne.

Tryk på Orca-ændringstast C for at fortælle Orca, at den nuværende kolonne er den med overskrifterne.

Når enten kolonneoverskrifterne eller rækkeoverskrifterne er blevet indstillet, bør du opleve, at når du navigerer blandt cellerne, så præsenterer Orca hver overskrift, som er blevet ændret. Eller, sagt på en anden måde, så præsenterer Orca ikke kolonneoverskriften igen og igen efterhånden som du flytter op og ned i den nuværende kolonne. På samme måde præsenteres rækkeoverskriften ikke igen og igen efterhånden, som du flytter til venstre eller højre i den nuværende række. Men hvis du ændrer rækker, og der er rækkeoverskrifter, så præsenteres den overskrift, som er tilknyttet den nye række. Og hvis du ændrer kolonner, og der er kolonneoverskrifter, så præsenteres overskriften tilknyttet den nye kolonne.

For at rydde overskrifterne dobbeltklikkes der blot på den kommando, du brugte til at indstille dem. Så dobbeltklik på Orca-ændringstast R fortæller Orca, at der ikke er nogen kolonneoverskrifter. Dobbeltklik på Orca-ændringstast C fortæller Orca, at der ikke er nogen rækkeoverskrifter.