# 8. Tastebindinger

Kommandoer for binding, ombinding og afbinding
Joanmarie Diggs
joanied@gnome.org

Creative Commons Deling på samme vilkår 3.0

scootergrisen
2020-2022<
Ask Hjorth Larsen
asklarsen@gmail.com 2022

# Tastebindinger

Orca har mange kommandoer, hvoraf nogle er bundet til et tastetryk, mens andre er ubundne. Du kan binde, genbinde og afbinde Orcas kommandoer ved at følge trinnene nedenfor.

# Binding af en ubundet kommando

Kom ind i dialogen Indstillinger for Orca ved at trykke på Orca-ændringstast Mellemrum.

Flyt til siden Tastebindinger.

Flyt pilen til cellen, som indeholder den kommando, du vil tilknytte et tastetryk.

Flyt pilen en gang til højre. Det placerer fokus i kolonnen Tastebinding. Tryk på Retur.

Tryk på den ønskede tastekombination.

Tryk på Retur for at bekræfte den nye kombination. Det nye tastetryk gemmes, og afkrydsningsboksen i den sidste kolonne (kolonnen Ændret) angiver, at tastebindingen er blevet ændret.

Tryk på knappen Anvend.

# Ændring af eksisterende bindinger

Kom ind i dialogen Indstillinger for Orca ved at trykke på Orca-ændringstast Mellemrum.

Flyt til siden Tastebindinger.

Flyt pilen til cellen, som indeholder den binding, du vil ændre, og tryk på Retur.

Tryk på den ønskede tastekombination.

Tryk på Retur for at bekræfte den nye kombination. Det nye tastetryk gemmes, og afkrydsningsboksen i den sidste kolonne (kolonnen Ændret) angiver, at tastebindingen er blevet ændret.

Tryk på knappen Anvend.

# Gendannelse af oprindelige bindinger

Kom ind i dialogen Indstillinger for Orca ved at trykke på Orca-ændringstast Mellemrum.

Flyt til siden Tastebindinger.

Flyt pilen til kolonnen Ændret, som er tilknyttet tastebindingen.

Fravælg afkrydsningsboksen ved at trykke på Mellemrum.

Tryk på knappen Anvend.

# Afbinding af bundne kommandoer

Kom ind i dialogen Indstillinger for Orca ved at trykke på Orca-ændringstast Mellemrum.

Flyt til siden Tastebindinger.

Flyt pilen til cellen, som indeholder den binding, du vil slette, og tryk på Retur.

Når du bliver spurgt om den nye tastebinding, så tryk på Delete eller BackSpace. Du får at vide, at tastebindingen er blevet fjernet.

Tryk på Retur for at bekræfte.

Tryk på knappen Anvend.