Sindhu S
sindhus@live.in 2013
Ekaterina Gerasimova
kittykat3756@gmail.com 2013
Hvad er en terminal?
scootergrisen
2020

# Overblik af en terminal

Terminal er et terminalprogram til GNOME. Følgende vilkår og deres beskrivelser hjælper dig med at lære Terminal og dens funktioner at kende.

# En terminal

En terminal er et sted til at indtaste tekst i en computer, som også kaldes kommandolinje eller Command Line Interface (CLI).

# Fysiske terminaler

IBM 3270, VT100 og mange andre hardwareterminaler produceres ikke længere som fysiske enheder. Til at emulere disse terminaler findes terminalemulatorer.

# Terminalemulatorer

Emulering er et computerprograms evne til at imitere et andet program eller enhed.

En terminalemulator, også kaldet tty, er et softwareprogram, som emulerer en skærmterminal på moderne computere, som bruger grafiske brugerflader og giver interaktiv adgang til programmer, som kun kan køre i kommandolinjemiljøer. Programmerne kan enten køre på den samme maskine eller på en anden via telnet, ssh eller opkald.

# VTE

Virtual Terminal Environment (VTE) er en terminalemulator, som emulerer en tekstterminal i et miljø med grafisk brugerflade (GUI). Terminal er i vid udstrækning baseret på VTE. VTE har kontroller, som implementerer en fuldt funktionsdygtig terminalemulator.

# Skal

En skal er et program, som giver en grænseflade til at igangsætte eller “starte” kommandoer eller et andet program i en terminal. Det giver dig også mulighed for at vise eller gennemse indholdet i mapper. Populære skaller inkluderer bash, zsh, fish.

# Undvigesekvenser

En undvigesekvens er en serie af tegn, som bruges til at ændre betydningen af data i en terminal. Undvigesekvenser bruges når en computer kun har en enkelt kanal til at sende information frem og tilbage. Undvigesekvenser bruges til at skelne mellem om data der sendes er en kommando, som skal udføres, eller information som skal gemmes og vises.

# Prompt

En prompt kaldes også en kommandoprompt. Det er en sekvens af tegn, som bruges i kommandolinjemiljøet til at vise at skallen er klar til at modtage kommandoer.

En prompt slutter typisk med tegnet $, %, # eller > og inkluderer information om stien til den nuværende arbejdsmappe. På Unix-baserede systemer er det almindeligt, at prompten slutter med et $- eller #-tegn afhængig af brugerrollen såsom $ for bruger og # for superbruger (også kaldet root).

# Kommando

Det der indtastes i prompten, som skal udføres, kaldes en kommando. Det er en kombination af programnavnet samt parametre, der videregives som flag for at ændre kørslen af programmet.