# 2. Tekstattributter

Inspicér tekstformatering
Joanmarie Diggs
joanied@gnome.org

Creative Commons Deling på samme vilkår 3.0

scootergrisen
2020-2022<
Ask Hjorth Larsen
asklarsen@gmail.com 2022

# Tekstattributter

Begrebet “tekstattributter” refererer til al information vedrørende skrifttype, stil, justering og anden formatering, som er tilknyttet et givent tegn eller en serie af tegn.

# Få information om formatering

Når du trykker på Orca-ændringstast F , bekendtgør Orca et objekts tekstattributter. Derudover vil Orca valgfrit angive tekstattributter i punktskrift ved at “understrege” dem efterhånden, som du navigerer et dokument.

Da antallet af tekstattributter er stort, og alle ikke er interesserede i hver attribut, giver siden Tekstattributter i indstillingsdialogen dig mulighed for at tilpasse hvilke tekstattributter, Orca præsenterer i tale, sammen med den rækkefølge, de skal præsenteres i, og hvilke af dem Orca angiver i punktskrift.

Da siden Tekstattributter også er del af de programspecifikke indstillinger, kan du tilpasse præsentation for tekstattributter efter behov til hvert program, du bruger.

# Find stavefejl

De fleste programmer og værktøjer angiver stavefejl ved at understrege ord med rød bølgelinje. Tilstedeværelsen af denne linje gøres typisk tilgængelig for assisterende teknologier som en tekstattribut. Derfor finder du stavefejl blandt de tekstattributter, du kan vælge. Attributten stavefejl er som standard aktiveret for både tale og punktskrift, og præsenteres derfor sammen med andre attributter, der er aktiveret på tilsvarende vis.

Foruden angivelse af stavefejl som tekstattribut, vil Orca med tasteekko og/eller ordekko aktiveret bekendtgøre “stavet forkert” så snart, et ord staves forkert. Dermed kan du straks gå tilbage og rette fejlen.

Til slut, når du navigerer i et dokument og markøren flyttes ind i et ord, som er stavet forkert, så bekendtgør Orca stavefejlen.